கேள்வி: இந்தியாவில் தொலைக்காட்சி பற்றி விளக்கவும்.
பதில்: இந்தியாவில் தொலைக்காட்சித் துறை (Television in India) என்பது மிகவும் மாறுபட்டது. மேலும் இந்தியாவின் பல உத்தியோகபூர்வ மொழிகளில் ஆயிரக்கணக்கான நிகழ்ச்சிகளை உருவாக்குகிறது. அனைத்து இந்திய குடும்பங்களில் பாதிக்கும் மேற்பட்டவர்கள் ஒரு தொலைக்காட்சியை வைத்திருக்கிறார்கள். 2016 ஆம் ஆண்டு நிலவரப்படி, நாட்டில் 857 தொலைக்காட்சி நிறுவனங்கள் இருந்தன. அவற்றில் 184 கட்டணத் தொலைக்காட்சி.[http://www.business-standard.com/india/news/2377-mn-dth-subscribers-by-june-2010-trai/111180/on 23.77 mn DTH subscribers by June 2010: Trai] ''Business Standard''
கேள்வி: இந்தியாவில் தொலைக்காட்சி - வரலாறு பற்றி விளக்கவும்.
பதில்: 1950 ஆம் ஆண்டு சனவரியில், இந்தியன் எக்சுபிரசு சென்னை தேனாம்பேட்டை ஒரு மின்பொறியியல் மாணவரான பி. சிவகுமார் என்பவரால் ஒரு தொலைக்காட்சி காட்சிக்கு வைக்கப்பட்டதாக அறிவித்தது.
கேள்வி: இந்தியாவில் தொலைக்காட்சி - 1980கள் குறித்து விரிவாக சொல்லுங்கள்.
பதில்: இந்திய சிறிய திரை நிரலாக்கங்கள் 1980 களின் முற்பகுதியில் தொடங்கியது. இந்த நேரத்தில், அரசாங்கத்திற்கு சொந்தமான தூர்தர்ஷன் என்ற ஒரு தேசிய தொலைக்காட்சி மட்டுமே இருந்தது. ஒரே பெயர்களில் இந்திய காவியங்களை அடிப்படையாகக் கொண்ட இராமாயணம் (தொலைக்காட்சித் தொடர்) மற்றும் மகாபாரதம் (1988 தொலைக்காட்சித் தொடர்) ஆகியவை தயாரிக்கப்பட்ட முதல் பெரிய தொலைக்காட்சித் தொடர்களாகும். இவைகள் பார்வையாளர் எண்ணிக்கையில் உலக சாதனையைப் பதிவு செய்தன. 1980 களின் பிற்பகுதியில், அதிகமான மக்கள் தொலைக்காட்சி பெட்டிகளை வைத்திருக்கத் தொடங்கினர்.
கேள்வி: இந்தியாவில் தொலைக்காட்சி - பிரசார் பாரதி குறித்து விரிவாக சொல்லுங்கள்.
பதில்: ஒரு தொலைக்காட்சி நிறுவனம் இருந்தபோதிலும், தொலைக்காட்சி நிரலாக்கமானது செறிவூட்டலை எட்டியது. எனவே அரசாங்கம் தேசிய ஒளிபரப்பு மற்றும் பகுதி பிராந்தியங்களைக் கொண்ட மற்றொரு நிறுவனத்தைத் திறந்தது. இது டிடி 2 என அழைக்கப்பட்டது. பின்னர் டிடி மெட்ரோ என மறுபெயரிடப்பட்டது. இரண்டும் தரைவழியே ஒளிபரப்பப்பட்டன. 1997 ஆம் ஆண்டில், பிரசார் பாரதி, என்ற ஒரு சட்டரீதியான தன்னாட்சி அமைப்பு நிறுவப்பட்டது. அகில இந்திய வானொலியுடன் தூர்தர்ஷனும் பிரசார் பாரதியின் கீழ் அரசு நிறுவனங்களாக மாற்றப்பட்டன. பிரசார பாரதி நிறுவனம் நாட்டின் பொது சேவை ஒளிபரப்பாளராக பணியாற்றுவதற்காக நிறுவப்பட்டது. இது அகில இந்திய வானொலி மற்றும் தூர்தாஷன் மூலம் அதன் நோக்கங்களை அடைகிறது. இது தூர்தர்ஷன் மற்றும் அகில இந்திய வானொலிக்கு அதிக சுயாட்சியை நோக்கிய ஒரு படியாகும். இருப்பினும், தூர்தர்ஷனை அரசாங்க கட்டுப்பாட்டில் இருந்து காப்பாற்றுவதில் பிரசார் பாரதி வெற்றிபெறவில்லை.
கேள்வி: இந்தியாவில் தொலைக்காட்சி - முக்கிய நிகழ்ச்சிகள் குறித்து விரிவாக சொல்லுங்கள்.
பதில்: 1980 களில் ''ஹம் லோக்'' (1984-1985), ''வாக்லே கி துனியா'' (1988), ''புனியாத்'' (1986-1987) மற்றும் பரவலாக பிரபலமான புராண நாடகங்களைத் தவிர ''யே ஜோ ஹை ஜிந்தகி'' (1984) போன்ற நகைச்சுவை நிகழ்ச்சிகளுடன் இராமாயணம் (1987-1988) மற்றும் மகாபாரதம் (1989-1990) போன்றவையும், பின்னர் சந்திரகாந்தா (தொலைக்காட்சித் தொடர்) என்ற தொடரும் (1994-1996) தூர்தர்ஷனில் ஒளிபரப்பப்பட்டது. இந்தித் திரைப்பட பாடல்கள் அடிப்படையிலான நிகழ்ச்சிகளான ''சித்ராஹார்'', ''ரங்கோலி'', ''சூப்பர்ஹிட் முகாப்லா'' மற்றும் ''கரம்சந்த்'', ''பியோம்கேஷ் பக்ஷி'' போன்ற நாடகங்களும் ஒளிபரப்பப்பட்டன. குழந்தைகளை குறிவைத்த நிகழ்ச்சிகளில் ''திவ்யான்ஷு கி கஹானியன்'', ''விக்ரம் வேதாள்'', ''மால்குடி டேஸ்'', ''தெனாலி ராமா'' ஆகியவையும் அடங்கும். 1982 பிப்ரவரி-மார்ச் மாதங்களில் இந்தியாவில் வண்ண தொலைக்காட்சியை அறிமுகப்படுத்திய பெருமை பெங்காலி திரைப்படத் தயாரிப்பாளர் பிரபீர் ராய்க்கு இருந்தது என்பதும் குறிப்பிடத்தக்கது. இதற்கு முன்பு கொல்கத்தா ஈடன் கார்டன்ஸ் நடைபெற்ற ஒரு கால்பந்து போட்டியான நேரு கோப்பை பன்னாட்டு கால்பந்து போட்டி போது நேரடி ஒளிபரப்பு நடைபெற்றது. அதே ஆண்டு நவம்பரில் நடந்த தில்லி ஆசிய விளையாட்டுப் போட்டிகளில் தூர்தர்ஷன் இதைத் தொடங்கியது.
கேள்வி: இந்தியாவில் தொலைக்காட்சி - தனியார் நிறுவனக்களின் வருகை பற்றி நீங்கள் என்ன அறிந்துள்ளீர்கள்?
பதில்: 1991இல் பிரதமர் பி. வி. நரசிம்ம ராவ் கீழ் மத்திய அரசு தொடர்ச்சியான பொருளாதார மற்றும் சமூக சீர்திருத்தங்களைத் தொடங்கியது. புதிய கொள்கைகளின் கீழ் தனியார் மற்றும் வெளிநாட்டு ஒளிபரப்பாளர்களை இந்தியாவில் மட்டுப்படுத்தப்பட்ட நடவடிக்கைகளில் ஈடுபட அரசாங்கம் அனுமதித்தது. இந்த செயல்முறை அனைத்து அடுத்தடுத்த கூட்டாட்சி நிர்வாகங்களாலும் தொடர்ந்து பின்பற்றப்படுகிறது. சி.என்.என், ஸ்டார் இந்தியா போன்ற வெளிநாட்டு நிறுவனங்களும் ஜீ தொலைக்காட்சி, ஈ தொலைக்காட்சி, சன் தொலைக்காட்சி மற்றும் ஏஷ்யாநெட் போன்ற தனியார் உள்நாட்டு தொலைக்காட்சி நிறுவனக்களும் செயற்கைக்கோள் ஒளிபரப்பைத் தொடங்கின. 1962 ஆம் ஆண்டில் ஒரு தொலைக்காட்சியில் தொடங்கி, 1995 வாக்கில், இந்தியாவில் தொலைக்காட்சி 70 மில்லியனுக்கும் அதிகமான வீடுகளை உள்ளடக்கியது. 100 க்கும் மேற்பட்ட சேனல்கள் மூலம் 400 மில்லியனுக்கும் அதிகமான நபர்களைப் பார்க்க வைக்கிறது.
கேள்வி: இந்தியாவில் தொலைக்காட்சி - தொலைத்தொடர்பு ஊடகம் என்பது என்ன?
பதில்: இந்தியாவில் குறைந்தது ஐந்து அடிப்படை வகை தொலைக்காட்சிகள் உள்ளன: ஒளிபரப்பு அல்லது "வான் வழி" தொலைக்காட்சி, மறைகுறியாக்கப்பட்ட செயற்கைக்கோள் அல்லது "இலவசம்", வீட்டிற்கு நேரடியாக வரும் செய்மதித் தொலைக்காட்சி (டி.டி.எச்), கேபிள் தொலைக்காட்சி, இணைய நெறிமுறைத் தொலைக்காட்சி (ஐ.பி.டி.வி மற்றும்) மேலதிக ஊடக சேவைகள் (ஓ.டி.டி.) ஆகியவவை அடங்கும்